отнася до годишния доклад на Китайската банка за търговия, изявлението на правителството на КНР засяга единствено това, че банката е коригирала кредитните си политики, без да са посочени никакви допълнителни подробности. Дори Китайската банка за търговия да „е въвела по-строги стандарти за извършване на дейност“, в цитирания документ е посочено и това, че банката „е оказвала подкрепа на своите клиенти с високо качество“.
 (128)
 С оглед на това Комисията не вижда основание да промени констатациите си и стигна до заключението, че правителството на КНР е упражнявало значителен контрол върху дейността на петте оказали съдействие държавни банки по отношение на кредитната им политика и оценката на риска, когато са отпускали заеми на предприятия от стоманодобивната промишленост.
 а) Заключение относно оказалите съдействие финансови институции
 (129)
 Комисията установи, че петте оказали съдействие държавни финансови институции прилагат описаната по-горе правна уредба, като упражняват държавни функции по отношение на стоманодобивния отрасъл, и по този начин действат като публични органи по смисъла на член 2, буква б) от основния регламент, тълкуван във връзка с член 3, параграф 1, буква а), подточка i) от основния регламент и в съответствие с практиката на СТО.
 (130)
 След оповестяването правителството на КНР заяви, че Комисията не е спазила доказателствените стандарти при вземането на решение, че държавните банки са публични органи, тъй като според неговите твърдения тя е използвала единствено формални признаци за контрол, като например дали са собственост на правителството на КНР или правомощието му да назначава или определя управленски длъжностни лица, за да направи своите заключения. Комисията отхвърли това твърдение като неоснователно, тъй като в съображения 100 — 128 по-горе изключително подробно разглежда упражняването на такъв контрол в значителна степен.
 3.4.1.2. Неоказали съдействие държавни банки
 (131)
 Както се посочва в раздел 3.2 по-горе, правителството на КНР не изиска нито една от другите държавни банки, които са предоставили заеми на включените в извадката дружества, да върнат специално изготвения въпросник. Поради това в съответствие със заключенията, посочени в съображения 61 — 75 по-горе, Комисията реши да използва най-добрите налични данни, за да прецени дали тези държавни банки отговарят на изискването за публични органи.
 (132)
 Като използва общественодостъпна информация — като уебсайта на банката, годишни доклади, информация в банкови справочници или в интернет, Комисията установи, че следните 30 банки, които са отпуснали заеми на четирите включени в извадката групи от производители износители, отчасти или изцяло са собственост на държавата или на държавни юридически лица: Китайска банка за развитие, Комуникационна банка, Китайска банка „Светлина“, Пощенска спестовна банка, Китайска банка за търговия, Банка за развитие „Шанхай—Пудонг“, Китайска промишлена банка, Селскостопанска и търговска банка на Шенян, Градска търговска банка на Бенши, Търговска банка на Бенши, Финансова група „Кайлуан“ Co., Финансов лизинг „Ляонин Хенгюй“ Co., Ltd., Банка на Ченгде, Банка на Хъбей, Шанхайска банка, Банка на Нинбо, Китайска банка CITIC, Китайска банка „Гуанфа“, Китайска банка „Бохай“, Банка „Хуаксия“, Китайска ресурсна банка, Китайска банка „Жешан“, Китайски кредитен тръст, Международен тръст „Хуаронг“ Co., Ltd., Северен международен тръст Co., Ltd., Банка „Жанджаку“, Финансиране на железодобивна и стоманодобивна група „Хъбей“ Co., Ltd., Финансово обединение на група „Шуганг“, Финансово бюро на